Myitrum manang ni, “ Shadum Jahprang ” ngu ai Ga shagawp gawp shagun dat ai yaw. Hpakant lam ding-yang hpyen shada yu sin gyam hkat nga ma ai da. M ni loi mi shamu shamawt rai jang, KIA ni gap bun dat dat rai nna, M ni ျငိမ္ဝပ္ပိျပား byin nga ma ai lam na lu ai. Bai, moiya ngam da ai shiga langai, majan garai n byin ai ten hta, Shatapru Ramma ni gaw wanglu wanglang shana shagu ngu na lam ntsa e sengke jawn, M mahkawn marawn hkawn rai, “a” hkawm hkawm arai nga ma ai. Ya ndai majan ten e gaw, W.P Jinghpaw mahkawn marawn hkawn nna, “a” hkawm ma yang, M pyada ni hkan shachyut adup ai sha n-ga, sengke ni hkan kashun la rai ma ai lam na da ga ai. M hpyendap na matsun ai re lam chye lu ai. Kyu hpyi dum na matu, M ni kade mara tam dip rip ai chye lu na matu shana dat ai.
JIC+++++
____________________
Shadum Jahprang
_____________________
Hkungga Lara,
I Wunpawngsha;
Htinggrum kata,
Ga gawp hte sha;
Hpunau masa,
Shadum hprang na;
Ngai hpe shading,
Ngu hkum matsing;
Tsaw ra majaw,
Shadum ai yaw…….
Myit hta hkap la,
Myit malai ra;
Karai Mungga,
Hkap hta la ya;
Chyeju kaba,
Ngu na yaw ya…..
Goi! Ndai mungga,
Tsun n manu nga;
Kaya kahpa,
Wunpawng shada.
Jasam na yang,
Sari grai hpyang;
Nkau Ningbaw,
Ladi sharaw.
Nkau Ningla,
Ladi kaba;
Nkau hpa-awn,
N re de awn.
Nkau hpyenla,
Nanghpam lusha;
Nkau hpyen-yen,
Hpye amu ren.
Kyuhpyi lagawn,
Tsadan hte pyawn;
Garum ningtum,
Amyit yu htum;
Jinghku ni wa,
Hkyet-rung mat na;
Awmdawm ready,
Karai Shingni;
N ging n dan,
N seng n san;
N hpru n mai,
Sadi ra ai;
I ya Karai,
San seng chyoi ai;
SHI hte bung hkra,
I shakut ra;
SHI zawn san seng,
Awmdawm hte zeng;
Hkawseng Amyu,
Shatai manu;
N san seng yang,
Mayam tai ang;
Langai hkrai galai,
I ya kyang dai;
hkra,
Awmdawm ging
Shakut ga i ya………
Shanglawt Tsing
(16.10.2012,1:00AM)
kac_Latn nus_Latn unk kac_Latn unk kac_Latn nno_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn uzn_Latn kac_Latn bam_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltz_Latn